میللی مودافعه ناظیری حولوصی آکار اؤزبکیستانلا موناسیبت‌لرده چوخ جدی اینکیشاف‌لارا نایل اولوندوغونو سؤیله‌ییب.
آکار پاکیستان و قازاخیستان-‌داکی گؤروش‌لریندن سونرا بو گون اؤزبکیستانین پایتاختی تاشکند-ا سفر ائدیب.
اؤزبکیستانین مودافعه ناظری باها‌دیر قوربانوو ناظیر آکاری مودافعه ناظیرلیگینده تشکیل ائدیلن حربی مراسیمله قارشیلاییب.
مراسیمدن سونرا ایکی ناظیرین رهبرلیک ائتدیگی هئیتلرآراسی ایجلاسین آچیلیشیندا چیخیش ائدن آکار ایکی اؤلکه آراسینداکی علاقه‌لره اهمیت وئردیک‌لرینی ایفاده ائدیب: "موناسیبت‌لریمیزی هر ساحه‌ده اینکیشاف ائتدیرمه‌یه چالیشیریق. بورایا تیجارت، ایقتیصادی، سوسیال، سیاسی موناسیبت‌لر و البته کی، حربی موناسیبت‌لر داخیل‌دیر. بو موناسیبت‌لرده چوخ جدی اینکیشاف‌لارا نایل اولدوق" دئییب.
اؤزبکیستانین مودافعه ناظیری باها‌دیر قوربانوو ایسه تورکیه و اؤزبکیستانی دیلی و دینی بیر، قارداش ایکی اؤلکه اولا‌راق قیمتلندیره‌رک، "دؤولت‌لریمیز آراسیندا سرعتله اینکیشاف ائدن علاقه‌لر چرچیوه‌سینده حربی علاقه‌لریمیز سرعتله اینکیشاف ائدیر" ایفاده‌سینی ایشله‌دیب.
آچیلیش نطق لریندن سونرا مطبوعاتا قاپا‌لی کئچیریلن ایجلاسین سونوندا آکار و قوربانوو طرفیندن حربی مالیه امکداش‌لیق سازیشی و ناغد یاردیم مراجعت پروتوکولو ایمضالانیب.
اؤزبکیستانین مودافعه ناظیری باها‌دیر قوربانوولا گؤروشدوک‌دن سونرا آکار سیمپوزیوم سارایینا گئدیب و اؤزبکیستان تهلوکه‌سیزلیک شوراسی‌نین باش کاتیبی ویکتور ماحمودوو ایله گؤروشوب.
گؤروشده آکار هم حربی تحصیل، هم ده مدافعه صنایع سینده مؤوجود علاقه‌لرین گوجلندیریلمه‌سی‌نین ضروری‌لیگینه ایشاره ائدیب.
